Neuvoston asetus N:o 167/67/ETY, annettu 27 päivänä kesäkuuta 1967, öljysiemenalan interventiokeskuksista ja niissä sovellettavista johdetuista interventiohinnoista



Virallinen lehti nro 130 , 28/06/1967 s. 2590 - 2592

Suomenk. erityispainos Alue 3 Nide 1 s. 0204

Tanskank. erityispainos: Sarja I Alue 1967 s. 0119

Ruotsink. erityispainos Alue 3 Nide 1 s. 0204

Englannink. erityispainos: Sarja I Alue 1967 s. 0129

Kreikank. erityispainos: Luku 03 Nide 2 s. 0105

Espanjank. erityispainos: Luku 03 Nide 2 s. 0042

Portugalink. erityispainos: Luku 03 Nide 2 s. 0042



NEUVOSTON ASETUS N:o 167/67/ETY, annettu 27 päivänä kesäkuuta 1967, öljysiemenalan interventiokeskuksista ja niissä sovellettavista johdetuista interventiohinnoista EUROOPAN TALOUSYHTEISÖN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY ja erityisesti sen 22 artiklan 2 kohdan, ottaa huomioon komission ehdotuksen, sekä katsoo, että asetuksen N:o 136/66/ETY(1) 22 artiklan 2 kohdan mukaisesti olisi vahvistettava toisaalta rapsin-, rypsin- ja auringonkukansiementen tärkeimmät interventiokeskukset ja niissä sovellettavat johdetut interventiohinnat ja toisaalta muiden keskusten ja muiden johdettujen interventiohintojen määrittämisperusteet, tärkeimpinä interventiokeskuksina olisi pidettävä paikkoja, joissa sijaitsevat tärkeimpien tuotantoalueiden tärkeimmät markkinat; alituotantoalueilla tuotettujen yhteisön siementen tarkoituksenmukaisen hintatason takaamiseksi olisi myös otettava huomioon siementen jalostuksen kannalta edustavimmat paikat sekä tuotantoalueiden ulkopuolella sijaitsevat paikat, jotka ovat edustavia sisäisen kaupan ja siementen viennin kannalta; muiden keskusten määrittämisessä ei ole syytä ottaa huomioon viimeksi mainittua perustetta, asetuksen N:o 136/66/ETY 24 artiklan mukaisesti johdetut interventiohinnat on vahvistettava tasolle, joka mahdollistaa siementen vapaan liikkuvuuden yhteisössä, ottaen huomioon hinnanmuodostuksen luonnolliset edellytykset ja markkinoiden tarpeiden mukaan; tämän vuoksi interventiohinnat on vahvistettava siten, että niiden väliset erot vastaavat tavanomaisen sadon yhteydessä ennakoitavia hintaeroja, interventiojärjestelmän moitteettoman toiminnan takaamiseksi muut kuin tärkeimmät interventiokeskukset olisi määritettävä eri alueiden tuotantomäärän ja mahdollisesti huomioon otettavissa paikoissa käytettävissä olevien varastointitilojen ja -laitteiden mukaan, ja muiden kuin tärkeimpien keskusten interventiohinnat on vahvistettava tärkeimpien keskusten interventiohintojen perusteella ja sen perusteella, mitkä ovat kuljetuskustannukset tuotantoalueelta näihin tärkeimpiin keskuksiin; nämä hinnat eivät saa missään tilanteessa häiritä tärkeimpien keskusten välistä tavanomaista kaupankäyntiä, ON ANTANUT TÄMÄN ASETUKSEN: 1 artikla Rapsin-, rypsin- ja auringonkukansiementen tärkeimmät interventiokeskukset sekä niissä sovellettavat johdetut interventiohinnat markkinointivuodeksi 1967/1968 luetellaan liitteessä. 2 artikla Asetuksen N:o 136/66/ETY 22 artiklan 2 kohdan toisen alakohdan mukaisesti määritettävien muiden interventiokeskusten on sijaittava alueilla, joilla on huomattava rapsin-, rypsin- tai auringonkukansiementen tuotanto. Nämä keskukset voivat olla ainoastaan paikkoja, joissa on interventioon tarjottujen siementen varastoimiseen riittävät tilat ja laitteet. Näiden keskusten lukumäärän on oltava suhteessa siementen tuotannon määrään sillä alueella, jossa kukin keskus sijaitsee. 3 artikla Asetuksen N:o 136/66/ETY 22 artiklan 2 kohdan toisessa alakohdassa tarkoitetuissa muissa interventiokeskuksissa sovellettavat johdetut interventiohinnat vahvistetaan sen perusteella: a) mitä interventiohintoja sovelletaan sellaisella alueella sijaitsevissa tärkeimmissä interventiokeskuksissa, jotka muodostavat luonnollisen markkina-alueen sen keskuksen tuotantoalueelle, jonka interventiohinta on määritettävä, b) mitkä ovat siementen alhaisimmat kuljetuskustannukset tästä keskuksesta a alakohdassa tarkoitettuihin tärkeimpiin keskuksiin. 4 artikla Muissa keskuksissa sovellettavat johdetut interventiohinnat on vahvistettava kaikissa tapauksissa siten, että: a) alueelta, jossa on interventiokeskus, tulevia siemeniä ei voida tarjota toisen interventiokeskuksen alueelle jälkimmäisessä sovellettavaa interventiohintaa alhaisemmalla hinnalla, b) nämä hinnat eivät saa häiritä tärkeimpien interventiokeskusten välistä tavanomaista kaupankäyntiä. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 1967. Neuvoston puolesta Puheenjohtaja Ch. HEGER (1) EYVL N:o 172, 30.9.1966, s. 3025/66 LIITE Tärkeimmät interventiokeskukset ja niissä sovellettavat interventiohinnat >TAULUKON PAIKKA> >TAULUKON PAIKKA>